4.

Točka M.A.302. mijenja se kako slijedi: i. u točki (c) prva rečenica zamjenjuje se sljedećim: „Kada kontinuiranu plovidbenost zrakoplova vodi organizacija za vođenje kontinuirane plovidbenosti odobrena u skladu s odjeljkom A poddijelom G ovog Priloga (dio M) ili kada postoji ograničeni ugovor između vlasnika i te organizacije u skladu s točkom M.A.201.(e) podtočkom ii., program održavanja zrakoplova i njegove izmjene mogu se odobriti u okviru postupka neizravnog odobrenja.”; ii. dodaju se točke (h) i (i) kako slijedi: „(h) U slučaju zrakoplova ELA1 koji nisu uključeni u komercijalne operacije, usklađenost s točkama (b), (c), (d), (e) i (g) može se zamijeniti usklađenošću sa svim sljedećim uvjetima: 1. U programu održavanja zrakoplova jasno se određuje vlasnik i konkretni zrakoplov na koji se program odnosi, uključujući svaki ugrađeni motor i elisu. 2. Program održavanja zrakoplova je: — usklađen s ‚programom minimalnog pregleda’, iz točke (i) koji odgovara određenom zrakoplovu, ili — usklađen s točkama (d) i (e). Program za održavanje nije manje ograničavajući od ‚programa minimalnog pregleda’. 3. Program održavanja zrakoplova uključuje sve obvezne zahtjeve za kontinuiranu plovidbenost kao što su naredbe o plovidbenosti koje se ponavljaju, odjeljak o ograničenjima plovidbenosti u uputama za kontinuiranu plovidbenost ili posebni zahtjevi za održavanje iz liste podataka certifikata tipa. Osim toga, u programu održavanja zrakoplova određuju se svi dodatni poslovi održavanja koje treba obaviti zbog posebnog tipa zrakoplova, konfiguracije zrakoplova te vrste i specifičnosti operacije. Moraju se uzeti u obzir najmanje sljedeći elementi: — posebna ugrađena oprema i preinake zrakoplova, — popravci ugrađeni u zrakoplov, — komponente s ograničenim vijekom trajanja i ključne komponente za sigurnost letenja, — preporuke za održavanje, kao što je vrijeme između remonta (TBO), preporučeno u servisnim biltenima, servisnim dopisima i ostalim neobveznim servisnim informacijama, — primjenjive operativne naredbe/zahtjevi povezani s periodičnim pregledom određene opreme, — posebna operativna odobrenja, — uporaba zrakoplova i operativno okruženje, — održavanje koje obavlja pilot-vlasnik (ako je primjenjivo). 4. Ako program održavanja nije odobrilo nadležno tijelo (izravno ili ako ga nije odobrila organizacija iz dijela M.A. poddijela G u okviru neizravnog postupka odobrenja), program održavanja zrakoplova sadržava potpisanu izjavu u kojoj vlasnik izjavljuje da je to program održavanja zrakoplova za određenu registraciju zrakoplova te on izjavljuje da je u potpunosti odgovoran za njegov sadržaj i, posebno, za sva odstupanja u odnosu na preporuke nositelja odobrenja projekta. 5. Program održavanja zrakoplova provjerava se najmanje jednom godišnje. Tu provjeru programa održavanja provodi: — osoba koja provodi provjeru plovidbenosti zrakoplova u skladu s točkom M.A.710.(ga), ili — organizacija iz dijela M.A. poddijela G koja vodi kontinuiranu plovidbenost zrakoplova u onim slučajevima kada provjera programa održavanja nije provedena zajedno s provjerom plovidbenosti. Ako se u okviru provjere otkriju odstupanja na zrakoplovu povezana s manjkavostima u sadržaju programa održavanja, osoba koja provodi provjeru obavješćuje nadležno tijelo države članice u kojoj je izvršena registracija, a vlasnik mijenja program održavanja prema dogovoru s takvim nadležnim tijelom. (i) U slučaju zrakoplova ELA1, osim zračnih brodova koji nisu uključeni u komercijalne operacije, ‚minimalni program pregleda’ na koji se upućuje u točki (h) ispunjuje sljedeće uvjete: 1. Njime su obuhvaćeni sljedeći intervali pregleda: — za zrakoplove ELA1 i motorne jedrilice (TMG) ELA1 svaki godišnji interval ili interval svakih 100 sati, ovisno o tome što nastupi prije. U pogledu tog intervala može se dopustiti odstupanje od jednog mjeseca ili 10 sati pod uvjetom da se sljedeći interval računa počevši od datuma ili sati prema izvornom rasporedu, — za jedrilice ELA1, jedrilice s pomoćnim motorom ELA1 osim motorne jedrilice (TMG) i balone ELA1, svaki godišnji interval. U pogledu tog intervala može se dopustiti odstupanje od jednog mjeseca pod uvjetom da se sljedeći interval računa počevši od datuma prema izvornom rasporedu. 2. Njime je obuhvaćeno sljedeće: — poslovi servisiranja prema zahtjevima nositelja odobrenja projekta, — pregled oznaka, — provjera evidencije o vaganju i vaganje u skladu s Uredbom Komisije (EU) br. 965/2012 (1), točkom NCO.POL.105., — ispitivanje funkcionalnosti transpondera (ako postoji), — ispitivanje funkcionalnosti pitot statičkog sustava. — U slučaju zrakoplova ELA1: — operativna provjera za snagu i okretaje u minuti, magnete, tlak goriva i ulja, temperature motora, — za motore opremljene automatskom kontrolom motora, objavljeni postupak probe motora, — za motore sa sustavom podmazivanja sa suhim karterom s turbopuhalima i motore s tekućim hlađenjem, operativna provjera znakova koji upućuju na poremećaje u cirkulaciji tekućine. — Pregled stanja i spojeva strukturalnih elemenata, sustava i komponenata koje se odnose na sljedeća područja: — Za zrakoplove ELA1: — konstrukcija zrakoplova, — putnička i pilotska kabina, — podvozje, — krila i središnji dio, — komande leta, — repna površina, — avionika i električni sustav, — pogonski sustav, — spojke i mjenjačke kutije, — elisa, — razni sustavi kao što je BRS padobranski sustav. — Za ELA1 jedrilice i ELA1 motorne jedrilice: — konstrukcija zrakoplova, — putnička i pilotska kabina, — podvozje, — krila i središnji dio, — repna površina, — avionika i električni sustav, — pogonski sustav (ako je primjenjivo), — razni sustavi kao što je odvojivi balast, padobran za kočenje i kontrole te sustav vodenog balasta. — Za balone ELA1 uzgonjene vrućim zrakom: — kupola, — plamenik, — košara, — spremnici goriva, — oprema i instrumenti. — Za balone ELA1 uzgonjene plinom: — kupola, — košara, — oprema i instrumenti. Dok se ovom Uredbom ne odredi „minimalni program pregleda’ za zračne brodove, program održavanja mora biti usklađen s točkama (d) i (e). (1) Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.).”"